KIRJALLINEN KYSYMYS E-4154/00 esittäjä(t): Erik Meijer (GUE/NGL) neuvostolle. Poliittisten vankien suojeleminen Turkissa vihalta, mielivallalta ja hengenvaarallisilta olosuhteilta.



Virallinen lehti nro 261 E , 18/09/2001 s. 0026 - 0027



KIRJALLINEN KYSYMYS E-4154/00 esittäjä(t): Erik Meijer (GUE/NGL) neuvostolle (16. tammikuuta 2001) Aihe: Poliittisten vankien suojeleminen Turkissa vihalta, mielivallalta ja hengenvaarallisilta olosuhteilta 1. Onko neuvosto tietoinen 20. lokakuuta 2000 alkaneesta yli 800 vangin Turkissa ylläpitämästä nälkälakosta ja siitä, että EU:n jäsenvaltioissa kyseistä nälkälakkoa tuetaan solidaarisuusmielenosoituksin ja nälkälakoin? 2. Onko neuvosto kanssani yhtä mieltä siitä, että ensi näkemältä vaikuttaa käsittämättömältä se, että kun EU:n jäsenvaltioissa vangit useimmiten toivovat, että heidän yksityisyyttään kunnioitetaan ja että selleihin ei sijoiteta yhtä henkilöä enempää, niin Turkissa vangit vastustavat vankilaitoksen modernisointia, joka johtaisi siihen, että heidät siirretään saleista uusien ja vielä rakennettavien F-tyypin vankiloiden yhden hengen selleihin? 3. Onko neuvosto ymmärtänyt, että niiden henkilöiden asema, jotka on vangittu poliittisten rikkomusten johdosta jollaisista EU:n jäsenvaltioissa ei yleensä ottaen suljeta ihmisiä vankilaan ja jotka sen vuoksi pitävät itseään poliittisina vankeina, on eri kuin yksittäisten, tavanomaisiin rikoksiin syyllistyneiden vankien asema, osin sen vuoksi, että he pelkäävät yksin selleihin joutuessaan saavansa osakseen hallitsematonta pelottelua, pahoinpitelyjä ja lääketieteellisen avun epäämistä, koska heidän vartijansa ja vastuulliset viranomaiset vihaavat heitä? 4. Miten neuvosto aikoo käyttää hyväkseen yhteyksiään ehdokasvaltio Turkkiin rajoittaakseen poliittisen taustan omaavien vankien lukumäärän mahdollisimman pieneksi ja edistääkseen tavoitetta, jonka mukaan silloin kun poliittinen vanki suljetaan vankilaan hänelle myönnetään erityinen ja kansainvälisesti valvottavissa oleva asema, mikä mahdollistaa sen, että häntä voidaan suojella tehokkaasti vihalta, mielivallalta ja hengenvaarallisilta olosuhteilta? 5. Näkeekö neuvosto mahdollisuuksia sille, että jos lyhyellä aikavälillä EU:n jäsenvaltioiden diplomaatit vierailevat vankien ja heidän perheenjäsentensä luona ja jos EU tarjoutuu välittäjäksi kiistassa, voidaan ehkäistä se, että syntyy tilanteita, joissa osapuolet asetetaan tapahtuneiden tosiasioiden eteen ja jotka siten aiheuttavat konfliktin eskaloitumisen? Vastaus (31. toukokuuta 2001) Kysymyksen kohtien 13 osalta neuvosto viittaa turkkilaisten vankien nälkälakkoa koskeneeseen kysymykseen E-4111/00 antamaansa vastaukseen. Kohdan 4 osalta neuvosto toivoo, että ponnistelut liittymistä valmistelevan kumppanuuden lyhyen aikavälin ensisijaisiin tavoitteisiin kuuluvien sananvapautta, järjestäytymisvapautta ja rauhanomaista kokoontumisvapautta koskevan oikeuden lainsäädäntöön ja perustuslakiin kirjattujen takeiden vahvistamiseksi johtaa poliittisten vankien määrän huomattavaan vähentymiseen. Turkin on myös käsiteltävä väkivallattomien mielipiteiden ilmaisemisen johdosta vankeuteen tuomittujen henkilöiden tilannetta. Kohdan 5 osalta neuvoston tietojen mukaan jäsenvaltioiden diplomaatit ovat aiemmin voineet vierailla vankien luona vain tietyissä erityistapauksissa. Neuvosto ei ole pohtinut arvoisan parlamentin jäsenen kysymyksessään esittämää mahdollisuutta.